{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga Programa potpore primarnim proizvođačima mlijeka zbog otežanih uvjeta poslovanja uzrokovanih pandemijom Covid-19"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"OSATINA GRUPA d.o.o.","NACRT PRIJEDLOGA PROGRAMA POTPORE PRIMARNIM PROIZVOĐAČIMA MLIJEKA ZBOG OTEŽANIH UVJETA POSLOVANJA UZROKOVANIH PANDEMIJOM COVID-19","Navedeni nacrt Prijedloga potpore primarnim proizvođačima mlijeka zbog pandemije COVID - 19 bi se trebao primjenjivati na sva prihvatljiva grla korisnika, a ne na maksimum ograničenja 50 grla po korisniku jer samim time neće se postići efekt oporavka mliječnog sektora što je neophodno potrebno.","Djelomično prihvaćen","Zbog ograničenih financijskih sredstava prijedlog da se briše gornja granica prihvatljivih grla nije moguće prihvatiti ali djelomično uvažavamo komentar te podižemo gornju granicu prihvatljivih grla na 100."]
[2,"JOSIP VINCEKOVIĆ","NACRT PRIJEDLOGA PROGRAMA POTPORE PRIMARNIM PROIZVOĐAČIMA MLIJEKA ZBOG OTEŽANIH UVJETA POSLOVANJA UZROKOVANIH PANDEMIJOM COVID-19","Ova mjera je zasigurno dobro došla u vrijeme covid krize odnosno težih uvjeta poslovanja, ali nikako nam nije jasno iz kojeg razloga uporno i kontinuirano farme koje imaju veći broj prihvatljivih grla moraju biti diskriminirane i na neki način kažnjene jer su veće. Ako imamo otežane uvjete poslovanja onda svi proizvođači mlijeka u RH imaju iste otežane uvjete. Cijena litre mlijeka i cijena troškova u litri mlijeka ne poznaju terminologiju da li ta litra dolazi s farme do 50 grla ili više od 50 grla. Stoga ponavljam ovaj prijedlog mjere je potpuno diskriminirajući i radi razliku između proizvođača mlijeka u Republici Hrvatskoj.","Djelomično prihvaćen","Zbog ograničenih financijskih sredstava prijedlog da se briše gornja granica prihvatljivih grla nije moguće prihvatiti ali djelomično uvažavamo komentar te podižemo gornju granicu prihvatljivih grla na 100."]
[3,"Bovis poljoprivreda d.o.o.","NACRT PRIJEDLOGA PROGRAMA POTPORE PRIMARNIM PROIZVOĐAČIMA MLIJEKA ZBOG OTEŽANIH UVJETA POSLOVANJA UZROKOVANIH PANDEMIJOM COVID-19","Ova potpora bi se trebala primijeni na sva prihvatljiva grla bez ograničenja maksimuma. \nNa ovaj način uvođenjem ograničenja ova potpora zapravo ne potiče velike proizvođače mlijeka koji su zapravo nosioci proizvodnje mlijeka i poljoprivredne proizvodnje u Republici Hrvatskoj.","Djelomično prihvaćen","Zbog ograničenih financijskih sredstava prijedlog da se briše gornja granica prihvatljivih grla nije moguće prihvatiti ali djelomično uvažavamo komentar te podižemo gornju granicu prihvatljivih grla na 100."]
[4,"Bik d.o.o.","NACRT PRIJEDLOGA PROGRAMA POTPORE PRIMARNIM PROIZVOĐAČIMA MLIJEKA ZBOG OTEŽANIH UVJETA POSLOVANJA UZROKOVANIH PANDEMIJOM COVID-19","Nažalost, broj proizvođača mlijeka koji nemaju 50 prihvatljivih grla je u velikom padu. Isto tako, nažalost, ova potpora neće zaustaviti taj trend. \nProizvođači koji su nosioci proizvodnje mlijeka su proizvođači sa 50 prihvatljivih grla i više. Takvim proizvođačima ova potpora je nedostatna za suočiti se sa poteškoćama koje su ih snašle. Dapače, oni se mogu osjećati kažnjeni zato što imaju više od 50 prihvatljivih grla. Ovu potporu treba gledati isključivo kao pomoć najugroženijim, što je dobro, ali ona neće pomoći opstanku proizvodnje mlijeka u Republici Hrvatskoj.","Djelomično prihvaćen","Zbog ograničenih financijskih sredstava prijedlog da se briše gornja granica prihvatljivih grla nije moguće prihvatiti ali djelomično uvažavamo komentar te podižemo gornju granicu prihvatljivih grla na 100."]
[5,"Ivanka Renac","NACRT PRIJEDLOGA PROGRAMA POTPORE PRIMARNIM PROIZVOĐAČIMA MLIJEKA ZBOG OTEŽANIH UVJETA POSLOVANJA UZROKOVANIH PANDEMIJOM COVID-19","Zašto samo primarnim proizvođačima mlijeka, a ne svima? Zar one koji nisu primarni COVID nije pogodio na isti način i zar njihove krave jedu jeftiniju hranu nego one primarnih proizvođača?\nVeć sam i ranije komentirala da je nepravedno one koji nisu primarni isključiti iz raznih potpora iako i oni plaćaju određene doprinose za mirovinsko i zdravstveno osiguranje kako i poreze.\nEvo primjera koji su stvarni: \nNositelj OPG-a i član istog su u mirovini - minimalnoj. Prošle godine su proizveli 88 tisuća litara mlijeka što je bilo za 11% više nego godinu dana ranije. Ove godine očekuju nekih 4 do 5% veću količinu nego lani.  Naravno OPG je po godišnjem obračunu platio zakonom propisane doprinose i poreze čiji je iznos bio čak veći nego nekoga koji je paušalac ali je primarni proizvođač.\nE da, a taj koji je paušalac i primarni proizveo je upola manju količinu mlijeka od prvo prikazanog. I da, taj će imati pravo na ovu potporu a onaj prvi ne. \nJe li to ispravno?\nSlažem se da nade naše poljoprivrede moraju biti mlađi ljudi. Ali je isto tako i činjenica da veliki broj poljoprivrednih gospodarstava drže ljudi stariji od 60 godina i da oni itekako drže i održavaju proizvodnju. Do zadnjeg daha, do 70 i više godina starosti. Trebalo bi i to vrednovati.","Primljeno na znanje","Svi uzgajivači krava koji proizvode mlijeko i koji isporučuju mlijeko u odobreni objekt u poslovanju s hranom životinjskog podrijetla ili su upisani u Upisnik odobrenih objekata u poslovanju s hranom životinjskog podrijetla ili su upisani u Upisnik registriranih objekata u poslovanju s hranom životinjskog podrijetla s opisom djelatnosti sir i vrhnje i/ili mljekomat i/ili pokretni mljekomat su prihvatljivi korisnici sredstava kroz ovaj Program."]
[6,"BELJE PLUS d.o.o.","NACRT PRIJEDLOGA PROGRAMA POTPORE PRIMARNIM PROIZVOĐAČIMA MLIJEKA ZBOG OTEŽANIH UVJETA POSLOVANJA UZROKOVANIH PANDEMIJOM COVID-19","Mjera bi se trebala primijeni na sva prihvatljiva grla bez ograničenja maksimuma. Uvođenjem ograničenja ova mjera zapravo ne potiče velike proizvođače i kao takva onda neće bitno utjecati na situaciju u mliječnom sektoru.","Djelomično prihvaćen","Zbog ograničenih financijskih sredstava prijedlog da se briše gornja granica prihvatljivih grla nije moguće prihvatiti ali djelomično uvažavamo komentar te podižemo gornju granicu prihvatljivih grla na 100."]